དེང་གི་དུས་འདིར་བོད་ཀྱི་རིག་གནས་དང་།སློབ་གསོ།དཔལ་འབྱོར་བཅས་ཐད་ལ་འགྱུར་བ་ཆེན་པོ་བྱུང་ཡོད་པ་དང་།ལྷག་པར་དུ་སྒྱུར་བཅོས་སྒོ་དབྱེའི་ཚ་རླབས་དྲག་པོས་རྒྱ་བོད་ཡིག་སྒྱུར་གྱི་ལས་དོན་ལ་རྣམ་པ་གསར་པ་ཞིག་ཐོན་ནས།རྒྱའི་རིག་གཞུང་བོད་ཡིག་ཏུ་བསྒྱུར་བའི་བྱ་གཞག་ཆར་རྗེས་ཀྱི་ཤ་མོ་བརྡོལ་པ་ལྟར་འཕེལ་རྒྱས་འགྲོ་བཞིན་མཆིས།གོ་རིམ་དེའི་ཁྲོད་དུ་རྒྱ་བོད་ཡིག་སྒྱུར་གྱི་འཇིག་རྟེན་མིག་ཏུ་གྱུར་པའི་སྐད་གཉིས་སྨྲ་བའི་ལོ་ཙཱ་བ་མང་པོ་ཐོན་པ་དང་།ཁོང་ཚོའི་ཐུན་མོང་མ་ཡིན་པའི་ཡིག་སྒྱུར་གྱི་སྒྱུ་རྩལ་དང་ཐབས་ལམ་གསར་པ་དག་ལ་བརྟེན་ནས་རྒྱ་བོད་ཡིག་སྒྱུར་ཁྱབ་སྤེལ་ཐད་ལ་མཛད་རྗེས་བཞག་དང་འཇོག་བཞིན་ཡོད།ཆུ་ངོགས་གཏམ་རྒྱུདབོད་འགྱུར་མ་འདི་ཡང་དུས་སྐབས་དེའི་དགོས་དབང་ངེས་ཅན་ཞིག་ལ་བརྟེན་ནས་ཀྲུང་གོའི་མི་རིགས་ཡིག་སྒྱུར་ལྟེ་གནས་དང་།མི་རིགས་དཔེ་སྐྲུན་ཁང་།ལྗོངས་ཞིང་ལྔའི་ལོ་ཙཱ་བ་སྨྲ་མཁས་ཁག་གཅིག་བསྡུས་ནས་ལོ་གསུམ་རིང་ལཆུ་ངོགས་གཏམ་རྒྱུདཆ་ཚང་ལེགས་པར་བསྒྱུར་ཏེ་པར་སྐྲུན་བྱས་པ་དང་།བོད་མི་ཀློག་པ་པོའི་མིག་གི་ལོངས་སྤྱོད་དུ་སྨིན་པའི་སྐལ་བ་ཐོབ།སྒྱུར་པ་པོས་བསྒྱུར་བྱའི་བསྟན་དོན་གསལ་དུ་རྟོགས་ཏེ་བོད་སྐད་ཀྱི་བརྡ་སྤྲོད་ལུགས་དང་མཐུན་པ་སུས་བལྟས་ཀྱང་གོ་བདེ་ཞིང་།མ་ཡིག་གི་བརྗོད་དོན་ཇི་བཞིན་ལེགས་པར་བསྒྱུར་ཡོད།ཕྲན་གྱིས་བོད་འགྱུར་མཆུ་ངོགས་གཏམ་རྒྱུདརྒྱས་པ་ལས་ཝུ་སུང་གི་འབྱུང་རིམ་ལེའུ་ཉེར་གཉིས་ནས་སོ་གཅིག་བར་བདམས་ཏེ་མ་ཡིག་དང་བུ་ཡིག་གཤིབ་བསྡུར་བྱས་རྗེས་ཡིག་སྒྱུར་གཞུང་ལུགས་ཀྱི་ཁོངས་སུ་བཅོལ་ནས་སྒྱུར་ཐབས་ཁག་དཔེར་བརྗོད་ལམ་ནས་དཔྱད་ཁུལ་བྱས་པ་གཤམ་གསལ་ཏེ།